২০১৬ শ্রীলঙ্কা ক্রিকেট দলের ইংল্যান্ড ও আয়ারল্যান্ড সফর
শ্রীলঙ্কা ক্রিকেট দল পূর্ব-নির্ধারিত সময়সূচী মোতাবেক ৮ মে থেকে ৫ জুলাই, ২০১৬ তারিখ পর্যন্ত ইংল্যান্ড সফর করে। এ সফরে দলটি ইংল্যান্ডের বিপক্ষে তিনটি টেস্ট, পাঁচটি একদিনের আন্তর্জাতিক ও একটি টুয়েন্টি২০ আন্তর্জাতিকে প্রতিদ্বন্দ্বিতা করে যথাক্রমে ২-০, ৩-০ ও ১-০ ব্যবধানে সিরিজ জয়লাভ করে। এছাড়াও, ইংল্যান্ডের বিপক্ষে টেস্ট সিরিজ ও আয়ারল্যান্ডের বিপক্ষে ওডিআই সিরিজে অংশগ্রহণের পূর্বে যথাক্রমে এসেক্স ও লিচেস্টারশায়ারের বিপক্ষে শ্রীলঙ্কা দল দুইটি তিনদিনের খেলায় অংশ নেয়। প্রথম-শ্রেণীর দুটো খেলাই ড্র হয় ও আয়ারল্যান্ডের বিপক্ষে ২-০ ব্যবধানে ওডিআই সিরিজ জয়লাভ করে। এপ্রিল, ২০১৬ সালে ইসিবি সবগুলো সিরিজেই পয়েন্টভিত্তিক ব্যবস্থা প্রবর্তনের বিষয়ে প্রস্তাবনা দিলে উভয় দলই সম্মতি প্রকাশ করে।